גליה להב

גליה להב היא מעצבת אופנה ישראלית, בעלי בית האופנה לתפירה עילית הקרוי על שמה.

ביוגרפיה
להב נולדה בפינסק שבבלארוס. ב-1957 עלתה עם הוריה, אחותה התאומה ואחיה הבכור לישראל.

למדה בסמינר למורות למלאכת יד ואמנות בגבעתיים ועבדה כמורה לאמנות בבית ספר יסודי באשדוד. ב-1985 פתחה סטודיו לעיצוב אופנה באשדוד והתמחתה בעיצוב שמלות כלה עם קישוטי תחרה ייחודיים. בהמשך עברה לפעול בסטודיו רחב בצפון רחוב דיזנגוף בתל אביב-יפו וב-2015 עברה למבנה בן ארבע קומות ברחוב הרצל בעיר.

בית האופנה זכה להצלחה בינלאומית ולו חנויות בתל אביב, לוס אנג'לס, המבורג וכ-70 נקודות מכירה ברחבי העולם. ב-2016 התקבל לפדרציה של החייטות העילית הצרפתית (הוט קוטור) והיה בכך לבית האופנה הישראלי הראשון שהגיע להישג זה.

להב נשואה לנתן להב, מנכ"ל חברת יהודה רשתות, הם הורים לשני בנים ובת.

קישורים חיצוניים

הערות שוליים

מותגי אופנה עילית
מעצבות אופנה ישראליות
מנכ"ליות ישראליות
מנכ"לים ישראלים
מנהלות ישראליות
מנהלים ישראלים
עולות בשנות ה-1950
עולים בשנות ה-1950
ישראליות ילידות בלארוס
ישראלים ילידי בלארוס